Către Inspectoratul Școlar al județului Covasna,

Domnului Inspector Școlar General Kiss Imre,

În atenția Doamnei Inspector Educativ Zágoni Imola

**Holnemvolt rajzpályázat**

**I. A pályázat**

A Tipe Tupa Egyesület  (továbbiakban: Kiíró) meghirdeti a  „**Holnemvolt**”elnevezésű rajzpályázatát **20.03.2017- 30.04.2017.** között.

**II. A pályázók köre:**
Kovászna megyei óvodások és iskolások (0-IV, V-VIII. IX-XII osztályosok) számára. A pályázatra óvodás, valamint általános iskolai alsó és felső tagozatos korcsoportban lehet jelentkezni.

**III. Általános pályázati feltételek:**

A „**Holnemvolt**” rajzpályázatát 2017-es évi témája: **Kedvenc mesebeli helyszínem**.

A pályamű elkészítéséhez bármilyen technika használható. Rajzokat, festményeket és [grafikai](http://palyazatok.org/tag/grafikai/) alkotásokat várunk, melyek A4 -es papírra készüljenek.

A munkák hátoldalán a kép címét, a gyermek nevét, korát, a nevelő vagy oktató intézmény nevét és törvényes képviselőjének elérhetőségét kell feltüntetni.

A nyertes pályázókat telefonon/emailban értesítjük. A beérkezett alkotásokat szakmai zsűri értékeli. A döntés ellen fellebbezni nem lehet, jogi út kizárva.

A pályázó a pályamunka benyújtásával egyidejűleg elfogadja, hogy a beküldött pályaművet a Kiíró jogosult megtartani és jogosult a pályamű egészét vagy valamely részét a Tipe Tupa Egyesület illetve a Holnemvolt Székelyföldi Mesefesztivál népszerűsítése érdekében felhasználni. A Kiíró a beküldött pályaműveket értékelés után kizárólag digitálisan tárolja.

**IV. Díjazás:**
Az I.-III. helyezés és a különdíjak megítélése korcsoportonként zajlik és a díjazásra gyereknapon kerül sor Sepsiszentgyörgyön a gyereknapi rendezvények részeként. A legsikeresebb rajzokat a Holnemvolt Székelyföldi Mesefesztivál alkalmával állítjuk ki szeptember 24 és 30 között Sepsiszentgyörgyön.

 **V. A pályázatok benyújtásának módja, határideje:**
A pályázatok beküldési határideje: **30.04.2017**
A pályázat benyújtásának módja: postai úton, a Sepsiszentgyörgy, Martinovics utca 2 HÖK címre, valamint elektronikus úton az guzmi77@yahoo.com e-mail címre kell eljuttatni.